ועדת הכספים, כנסת 17, פרוטוקול מספר 656, 2008-02-18 12:00

סטס מיסז'ניקוב: בוקר טוב, אני מתכבד לפתוח את הישיבה.

סטס מיסז'ניקוב: על סדר היום הצעת חוק הבלו על הדלק (תיקון), התשס"ח-2007.

מיכל הנר-דויטש: לפי חוק הבלו מוטל עיצום כספי, ועליו אין לנו אמצעי גבייה לפי פקודת המסים גבייה.

מיכל הנר-דויטש: אנו מבקשים שעל הבלו ועל העיצום הכספי שמוטל תופעל פקודת המסים גבייה.

ראובן ריבלין: מה זה עיצום בלעז?

שגית אפיק: עיצום זה קנס.

דגנית חגי סעדון: אנו מבקשים להחיל את פקודת המסים גבייה גם על העיצום הכספי הזה.

דגנית חגי סעדון: אמורות להיכנס לתוקף תקנות שיתחילו את הגבייה של העיצום הכספי.

דגנית חגי סעדון: זה צריך לעבור דרך ועדת הכספים ואז נתחיל ליישם את העיצומים הכספיים.

סטס מיסז'ניקוב: אין לנו בעיה עם זה.

מיכל הנר-דויטש: קוראת את הצעת החוק.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: יש העברה תקציבית אחת.

סטס מיסז'ניקוב: פנייה 26-27

ריקי ארמן: מדובר פה במועצות דתיות.

ריקי ארמן: הפנייה נועדה להעברת 12 מיליון ₪ עבור חוסרי שכר במועצות הדתיות.

ניסן סלומינסקי: זה הולך רק לשכר?

ריקי ארמן: זה הדיווח שקיבלנו מהמשרד לשירותי דת, וזה מה שאמרו לנו, שעשו בדיקה פרטנית של שכר ועומדים להעביר את זה לשכר ספציפית.

סטס מיסז'ניקוב: השר איציק כהן דיבר אתי, אמר שהוא הולך להעביר את זה רק לשכר.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: תודה רבה, הישיבה נעולה.